CELEX: 32014R0291
Language: el
Date: 2014-03-21 00:00:00
Title: Εκτελεστικός κανονισμός (ΕΕ) αριθ. 291/2014 της Επιτροπής, της 21ης Μαρτίου 2014 , για την τροποποίηση του κανονισμού (ΕΚ) αριθ. 1289/2004 όσον αφορά το χρονικό διάστημα απαγόρευσης χρήσης και τα ανώτατα όρια καταλοίπων για την πρόσθετη ύλη ζωοτροφών δεκοκινάτη  Κείμενο που παρουσιάζει ενδιαφέρον για τον ΕΟΧ

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 87/87
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 291/2014 ΤΗΣ ΕΠΙΤΡΟΠΉΣ
   
   της 21ης Μαρτίου 2014
   για την τροποποίηση του κανονισμού (ΕΚ) αριθ. 1289/2004 όσον αφορά το χρονικό διάστημα απαγόρευσης χρήσης και τα ανώτατα όρια καταλοίπων για την πρόσθετη ύλη ζωοτροφών δεκοκινάτη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη δυνατότητα τροποποίησης της άδειας μιας πρόσθετης ύλης ζωοτροφών κατόπιν σχετικής αίτησης του κατόχου της άδειας και γνωμοδότησης της Ευρωπαϊκής Αρχής για την Ασφάλεια των Τροφίμων («η Αρχή»).
            
         
               (2)
            
            
               Η χρήση της δεκοκινάτης, που ανήκει στην ομάδα των κοκκιδιοστατικών και άλλων φαρμακευτικών ουσιών, επιτράπηκε για δέκα έτη, σύμφωνα με την οδηγία 70/524/ΕΟΚ (2), ως πρόσθετη ύλη ζωοτροφών για πουλερικά πάχυνσης με τον κανονισμό (ΕΚ) αριθ. 1289/2004 (3).
            
         
               (3)
            
            
               Ο κάτοχος της άδειας υπέβαλε αίτηση με την οποία ζητά να μειωθεί το εγκεκριμένο χρονικό διάστημα απαγόρευσης χορήγησης της ουσίας από τρεις ημέρες πριν από τη σφαγή σε μηδέν ημέρες και να εισαχθούν ανώτατα όρια καταλοίπων (ΑΟΚ) για το ήπαρ (1,0 mg/kg), τους νεφρούς (0,8 mg/kg), τους μυς (0,5 mg/kg) και το δέρμα/λίπος (1,0 mg/kg) για τα ζώα στα οποία έχει δοθεί η πρόσθετη ύλη. Ο κάτοχος της άδειας υπέβαλε τα σχετικά προς υποστήριξη του αιτήματός του στοιχεία.
            
         
               (4)
            
            
               Η Αρχή κατέληξε στο συμπέρασμα, στη γνώμη που εξέδωσε στις 12 Σεπτεμβρίου 2013 (4), ότι η τροποποίηση του χρονικού διαστήματος κατά το οποίο απαγορεύεται η χορήγηση της ουσίας από τρεις σε μηδέν ημέρες πριν από τη σφαγή δεν θέτει σε κίνδυνο την ασφάλεια των καταναλωτών, και τα νέα δεδομένα που υποβλήθηκαν επιβεβαιώνουν ότι δεν είναι ανάγκη να τεθούν ΑΟΚ.
            
         
               (5)
            
            
               Ωστόσο, για να είναι δυνατοί οι έλεγχοι, ενδείκνυται να οριστούν ΑΟΚ όπως προτείνει ο αιτών.
            
         
               (6)
            
            
               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (7)
            
            
               Ως εκ τούτου, ο κανονισμός (ΕΚ) αριθ. 1289/2004 θα πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1289/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 268 της 18.10.2003, σ. 29.
   
      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων. (ΕΕ L 270 της 14.12.1970, σ. 1.)
   
      (3)  Κανονισμός (ΕΚ) αριθ. 1289/2004 της Επιτροπής, της 14ης Ιουλίου 2004, για χορήγηση δεκαετούς έγκρισης στην πρόσθετη ύλη ζωοτροφών Deccox, που ανήκει στην ομάδα των κοκκιδιοστατικών και άλλων φαρμακευτικών ουσιών (ΕΕ L 243 της 15.7.2004, σ. 15).
   
      (4)  Δελτίο EFSA 2013· 11(10): 3370.
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 1289/2004 αντικαθίσταται από το ακόλουθο:
      
         
            «ΠΑΡΑΡΤΗΜΑ
            
                        Αριθμός καταχώρισης της πρόσθετης ύλης
                     
                     
                        Όνομα και αριθμός μητρώου του υπευθύνου κυκλοφορίας της πρόσθετης ύλης
                     
                     
                        Πρόσθετη ύλη (εμπορική ονομασία)
                     
                     
                        Σύνθεση, χημικός τύπος, περιγραφή, αναλυτική μέθοδος
                     
                     
                        Είδος ή κατηγορία ζώου
                     
                     
                        Μέγιστη ηλικία
                     
                     
                        Ελάχιστη περιεκτικότητα
                     
                     
                        Μέγιστη περιεκτικότητα
                     
                     
                        Άλλες διατάξεις
                     
                     
                        Λήξη της περιόδου έγκρισης
                     
                     
                        Ανώτατα όρια καταλοίπων (ΑΟΚ) στα σχετικά τρόφιμα ζωικής προέλευσης
                     
                  
                        mg δραστικής ουσίας / kg πλήρους ζωοτροφής με περιεκτικότητα σε υγρασία 12 %
                     
                  
                        
                           Κοκκιδιοστατικά και άλλες φαρμακευτικές ουσίες
                        
                     
                  
                        E756
                     
                     
                        Zoetis Belgium SA
                     
                     
                        Δεκοκινάτη (Deccox)
                     
                     
                        
                                     
                                 
                                 
                                    
                                       Σύνθεση πρόσθετης ύλης
                                    
                                    Δεκοκινάτη: 60,6 g/kg
                                    Ραφιναρισμένο και αποσμωμένο σογιέλαιο: 28,5 g/kg
                                    Πιτουράλευρα: q.s. 1 kg
                                 
                              
                                     
                                 
                                 
                                    
                                       Δραστική ουσία
                                    
                                    Δεκοκινάτη
                                    C24H35NO5
                                    
                                    Ethyl-6-decycloxy-7-ethoxy-4-hydroxyquinoline-3-carboxylate
                                    Αριθμός CAS: 18507-89-6
                                 
                              
                                     
                                 
                                 
                                    Συγγενείς προσμείξεις:
                                    6-decycloxy-7-ethoxy-4-hydroxyquinoline-3-carboxylic acid: < 0,5 %
                                    Methyl-6-decycloxy-7-ethoxy-4-hydroxyquinoline-3-carboxylate: < 1,0 %
                                    Diethyl-4-decycloxy-3-ethoxyanilinomethylenemalonate: < 0,5 %
                                 
                              
                                     
                                 
                                 
                                    
                                       Αναλυτική μέθοδος
                                        (1)
                                    
                                    Για τον προσδιορισμό της δεκοκινάτης σε πρόσθετες ύλες ζωοτροφών, προμείγματα και ζωοτροφές:
                                    Υγροχρωματογραφία υψηλής απόδοσης αντίστροφης φάσης με φθορισμομετρική ανίχνευση (RP-HPLC-FL) – ΕΝ 16162
                                    Για τον προσδιορισμό της δεκοκινάτης στους ιστούς:
                                    Υγροχρωματογραφία υψηλής απόδοσης αντίστροφης φάσης συζευγμένη με φασματόμετρο μαζών τριπλού τετραπόλου (RP-HPLC-MS/MS).
                                 
                              
                     
                        Κοτόπουλα προς πάχυνση
                     
                     
                         
                     
                     
                        20
                     
                     
                        40
                     
                     
                        —
                     
                     
                        17 Ιουλίου 2014
                     
                     
                        1 000 μg δεκοκινάτης/kg ήπατος (υγρός ιστός) και δέρματος (υγρός ιστός)+λίπος·
                        800 μg δεκοκινάτης/kg νεφρού (υγρός ιστός)
                        500 μg δεκοκινάτης/kg μυός (υγρός ιστός)
                     
                  
      
      
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx».